‏כ"ח סיון תשע"ה

‏15 יוני 2015

סימוכין - 26161

הודעה לתקשורת

**רשות נחל הקישון שחררה צב רך בוגר לנחל**

**במסגרת פרויקט השבת מינים לנחל המשתקם**

רשות נחל הקישון שחררה בסוף השבוע צב רך בוגר, אשר נתפס בשמורת החולה.

הצב הרך הינו מין בסכנת הכחדה והתקיים בנחל קישון באופן טבעי בעבר. הצב הושב לנחל במסגרת פעולות השיקום שרשות הנחל מובילה בשנים האחרונות, ביניהן גם השבת מינים לקישון המשתקם.

פרויקט השבת 'הצב הרך' לנחל מתבצע בשיתוף פעולה עם רט"ג, אשר פועלת לצמצום אוכלוסיית הצבים הרכים בשמורת החולה מאחר וזו מפרה את האיזון הטבעי במערכת האקולוגית בשמורה, בעוד שבקישון הצב הרך החל לבסס את אוכלוסייתו ומהווה חלק מהמערכת האקולוגית הנרקמת.

הפעילות בנחל קישון כוללת תצפיות ותיעוד, סקרים לאיתור קיני צבים ומקומות הטלה, איתור בתי גידול פוטנציאליים ופעילות העתקה של צבים צעירים, על מנת לבסס אוכלוסייה יציבה בנחל קישון. שחרור הצבים נעשה באזור מפער הקישון, בקטעים בהם חל שיפור באיכות המים ובבריאות המערכת האקולוגית בשנים האחרונות. עד היום שוחררו 540 צבים צעירים ו-14 צבים בוגרים שהובאו מעמק החולה.

סיכום מספר קיני הצבים שנמצאו לאורך מורד נחל הקישון מתחילת פרויקט ההשבה**:**

|  |  |
| --- | --- |
| שנה | סה"כ קיני צבים רכים |
| 2007 | 3 |
| 2008 | 2 |
| 2009 | 5 |
| 2010 | 5 |
| 2011 | 0 |
| 2012 | 5 |
| 2013 | 0 |
| 2014 | 7 |

במהלך חודשי יולי- אוגוסט בעונת הרבייה, תבצע רשות הנחל סקר לאיתור קיני צבים.

**לדברי גב' שרון נסים מנכ"לית רשות נחל הקישון**:" השבת המינים לנחל היא חלק חשוב בשימור המגוון הביולוגי ושימור המערכות האקולוגיות בנחל ובסביבתו. ובתוך כך, השבת הצב הרך, כמו יתר מיני החי והצומח המושבים לקישון. במסגרת הפרויקט, בימים אלה, מוקם גרעין רביה גם לצמחיה אופיינית לנחל. הקישון מהווה כבר היום מערכת טבעית ומגוונת, הודות למאמצי שיקום הנחל והשיפור באיכות מימיו".